但礙於情面，張國榮唔好意思拒絕，暫且收咗支票，並打算詢問黃百鳴意見。之後高志森之後接受周刊訪問，話張國榮收錢唔認數，文章仲刊登一張無畫死線嘅「300萬支票」。高志森喺訪問入面仲話自己有權告張國榮。之後，張國榮喺《娛樂性騷擾》節目入面講番件事，話係當高志森係朋友先暫時收下支票，但數目唔係300萬，而係100萬，自己曾多次拒絕並且表明要問黃百鳴意見先可以決定，冇諗過高志森攞一張「300萬」嘅假支票接受訪問老屈佢，仲話高志森講啲咁嘅嘢簡直係垃圾，行為嗱渣。